જો રાજકારણના સુપરસ્ટાર તરીકેનો મિલેનીયમ એવોર્ડ કોઈને આપવાનું નકકી થાય તો તે ફકત અને ફકત વાજપેયીને જ મળી શકે તેમ છે. એમના ઉચ્ચ વિચારો અને આદર્શોનો એક ટકા અમલ પણ જો આજના નેતાઆે કરે તો હિન્દુસ્તાનની તકદીર ચમકી ઉઠે તેમ છે પરંતુ સૌથી મોટો પ્રñ એ છે કે હવે વાજપેયી જેવા બીજા કોઈ નેતા આપણને મળશે ખરા ં વિપક્ષમાં હોય કે શાસનમાં હોય તેનાથી એમને કોઈ ફેર પડતો નહોતો. ન્યાય અને તટસ્થતાની વાત આવે, માનવતાના ઉચ્ચ મૂલ્યોને જાળવવાની વાત આવે, ભારતની સભ્યતા અને સંસ્કૃતિનું રક્ષણ કરવાની વાત આવે ત્યારે તેઆે એક શુધ્ધ ઝરણાની જેમ વરસી પડતાં હતાં. માત્ર વાજપેયીની તસવીરને ફૂલહાર કરવાથી કે એમની પ્રતિમાઆે બનાવવાથી કે એમના વિશે લાંબા લાંબા નિવેદનો આપવા માત્રથી જ વાત બનવાની નથી પરંતુ રાજકીય નેતાઆેએ પોતાના આચાર વિચાર અને સંસ્કારમાં વાજપેયી જેવી ઝલક અપનાવવી પડશે. જો વિશાળ રાષ્ટ્રહિતને તેઆે નજરમાં રાખે અને પોતાના અંગત સ્વાર્થને દફનાવે તો જ વાજપેયી જેવા સંસ્કારો પ્રાપ્ત થઈ શકે તેમ છે.